Na temelju članka 98. stavka 3. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10.isp., 90/11., 16/12., 86/12., 126/12., 94/13.,152/14.i 7/17), članka 9. Pravilnika o kriterijima za izricanje pedagoških mjera („Narodne novine“ broj 94/15. i 3/17) i članka 51. Statuta Osnovne škole Vladimira Nazora, Feričanci, a uz prethodnu suglasnost Osnivača, Skupštine Osječko – baranjske županije (KLASA:602-02/17-01/50, URBROJ:2158/1-01- 01-17-5 od 04.04.2017.), Školski odbor Osnovne škole Vladimira Nazora, Feričanci, na sjednici održanoj dana 27.04.2017. godine donosi

**ODLUKU O IZMJENAMA I DOPUNAMA STATUTA**

**OSNOVNE ŠKOLE VLADIMIRA NAZORA, FERIČANCI**

Članak 1.

U Statutu Osnovne škole Vladimira Nazora, Feričanci, KLASA:112-03-01/09-1., URBROJ: 2149-09-01.od 23.01.2009.godine, Odluci o izmjenama i dopuni Statuta Osnovne škole Vladimira Nazora, Feričanci, KLASA:012-03-01/10-1., URBROJ: 2149-09-10-1. od 09.07.2010 . godine , Odluci o izmjenama i dopunama Statuta Osnovne škole Vladimira Nazora, Feričanci KLASA: 012-03-01/2011-1.,URBROJ:2149-09-11-1. od 29.04.2011.g., Odluci o izmjenama Statuta Osnovne škole Vladimira Nazora, Feričanci KLASA:012-03-01/12-1., URBROJ:2149-09-12-1. od 10. 02. 2012.g., Odluci o izmjenama i dopunama Statuta Osnovne škole Vladimira Nazora, Feričanci KLASA:012-03-01/13-2., URBROJ:2149-09/13-1. od 05.04.2013.g. Odluci o izmjenama i dopunama Statuta Osnovne škole Vladimira Nazora, Feričanci KLASA:012-03-01/15-1., URBROJ:2149-09-15-1. od 18.09.2015.g. (u daljem tekstu: Statut) **u članku 58. briše se stavak 4.**

 Članak 2.

**U članku 74., iza stavka 3. dodaje se novi stavak 4:**

„ Načine uključivanja te način i sadržaj osposobljavanja i obavljanja poslova pomoćnika u nastavi i stručno komunikacijskog posrednika te uvjete koje moraju ispunjavati, kao i postupak radi ostvarivanja prava učenika s teškoćama u razvoju na potporu pomoćnika u nastavi i stručno komunikacijskog posrednika propisuje ministar pravilnikom.“

Postojeći stavci 4. i 5. postaju stavci 5. i 6.

 Članak 3.

**Članak 87. stavak 1. mijenja se i glasi:**

 „Izostanke s nastave, odnosno zakašnjenja na nastavu i druge oblike odgojno - obrazovnog rada učenici su dužni opravdati ispričnicom roditelja, liječničkom ispričnicom ili ispričnicom nadležne institucije, ustanove ili druge pravne ili fizičke osobe.“

 Članak 4.

**Članak 88.stavak 1.mijenja se i glasi:**

„ Neopravdani izostanak s nastave ne smatra se izostanak s nastave za koji je roditelj unaprijed tražio i dobio odobrenje i to:

* u hitnim slučajevima usmeno od učitelja/ nastavnika za izostanak tijekom nastavnog dana
* pisano od razrednika za izostanak do 3 ( pojedinačna ili uzastopna) radna dana
* pisano od ravnatelja za izostanak do 7 ( uzastopnih ) radnih dana
* pisano od Učiteljskog vijeća za izostanak do 15 radnih dana.“

 Članak 5.

**Članak 89. mijenja se i glasi:**

 „Roditelj ili skrbnik učenika dužan je isti dan ili najkasnije sljedeći radni dan izvijestiti osobno, telefonskim putem ili e- mailom razrednika o razlozima izostanka s nastave.

 Tijekom godine roditelj odnosno skrbnik može više puta godišnje opravdati izostanak svog djeteta s nastave u trajanju do tri radna dana osobno ili pisanim putem za koje nije pravodobno podnesen zahtjev za odobrenje izostanka s nastave.

 Izostanak s nastave zbog zdravstvenih razloga duži od tri radna dana uzastopno, dokazuje se liječničkom potvrdom.

 Izostanak s nastave može se opravdati i odgovarajućom potvrdom nadležne institucije, ustanove ili druge nadležne pravne ili fizičke osobe.“

 Članak 6.

Iza članka 113. dodaje se podnaslov **„5.Pedagoške mjere“**, dok podnaslovi **5. i 6** . postaju podnaslovi „**6. i 7**“.

 Članak 7.

**Članak 114. mijenja se i glasi:**

„ Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.“

Članak 8.

**Članak 140. mijenja se i glasi:**

„ Roditelji odnosno skrbnici odgovorni su za učenikovo redovito pohađanje nastave.

 Ukoliko roditelj ili skrbnik nije izvijestio razrednika o izostanku svog djeteta s nastave, razrednik će u roku 3 dana od dana saznanja zatražiti od roditelja ili skrbnika razloge učenikova izbivanja s nastave.

 Roditelj ili skrbnik je dužan u roku 8 dana od dana nepohađanja nastave svoga djeteta, dostaviti osobno , elektronskom ili zemaljskom poštom razredniku liječničku ispričnicu, pisanu izjavu roditelja ili ispričnicu nadležne institucije , ustanove ili druge pravne ili fizičke osobe.

 O učenicima koji ne pohađaju nastavu ili je ne pohađaju redovito, ravnatelj je dužan izvijestiti Ured državne uprave u županiji i Centar za socijalnu skrb.“

Članak 9.

**Članci 115.- 132., 178. i 178.a brišu se** .

**Članci od 133.-180. postaju članci 115.-161.**

 Članak 10.

Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

KLASA: 012-03-01/17-2

URBROJ: 2149-09-17-1.

Feričanci, 27.04.2017.

 PREDSJEDNICA

ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_

 Valentina Petković

Odluka o izmjenama i dopunama Statuta donijeta je uz Prethodnu suglasnost Osnivača, Skupštine Osječko – baranjske županije od 04.04.2017. godine (KLASA:602-02/17-01/50, URBROJ:2158-/1-01- 01-17-5).

Odluka o izmjenama i dopunama Statuta objavljena je na oglasnoj ploči Škole dana 27.04. 2017.godine, a stupila je na snagu 06. 05. 2017.godine.

 RAVNATELJ:

 \_\_\_\_\_\_\_\_\_\_\_\_\_\_\_\_

 Marko Knežević